# Toronyi Gyula, ifj.

(?, 1896–?, 1966): énekes (tenor). Id. Toronyi Gyula fia. Pályáját operabonvivánként kezdte, majd a Városi Színház tagja lett. Az Operaházban 1929-ben mint ösztöndíjas lépett fel először Wagner A nürnbergi mesterdalnokok Moserjeként. 1930-tól 1959-ig volt a színház tagja. A comprimario-tenor szerepek álltak közel egyéniségéhez. F.Sz. Lipót herceg (Halévy: A zsidónő); V. László (Erkel F.: Hunyadi László); Alfréd (ifj. J. Strauss: A denevér); Pinkerton (Puccini: Pillangókisasszony).