# Liptai Mária

(?–?): színésznő, fordító. Egy tönkrement pesti kézműves lánya volt. 1792–1796 között a pest-budai első m. színtárs. tagja. Vezető naivaszerepekre és tragikus hősnők játszására törekedett, emiatt összeütközésbe került Rehákné Moór Annával, az egy. vezető színésznőjével. 1794-ben színpadi és nézőtéri botrányok történtek. 1796 után nem lépett többet színpadra. F.Sz. Szidalisz (Bessenyei Gy.: A filozófus); Beta (Weisse: Házi orvosság); Minna (Lessing: Minna von Barnhelm); Merop (Voltaire); Szécsi Mária (Versehy F.). Egy németből készült drámafordításáról tudunk.