# Iglódi István

(Magyarbóly, 1944. ápr. 29.– ): színész, rendező. 1966-ban a SzAk-n színész, 1968-ban rendeződiplomát kapott. 1966–1973 között a Nemzeti Színház tagja, 1982-ig a 25. Színház színész-rend.-je, majd 1990-ig a József Attila Színház főrend.-je, jelenleg a Nemzeti Színház tagja. 1981 óta a SzAk tanára. Pontos értelmezés, belső izzású szenvedély jellemzi színészi és rend.-i munkáját. Több filmben nyújtott sikeres alakítást. Jászai Mari-díjas (1970, 1976), érdemes művész (1986). F.Sz. Aljosa (Dosztojevszkij–Kapás D.–Müller P.: A Karamazov testvérek); Sganarelle (Molière: Don Juan); Peacock (Brecht–Weill: Koldusopera); Miskin (Dosztojevszkij–Tovsztonogov: A félkegyelmű); Timon (Sh.: Athéni Timon); Jézus (Balogh E.–Kerényi I.: Csíksomlyói passió). F.R. Zorin: Varsói melódia; Ajtmatov: A versenyló halála; Sh.: Vízkereszt; Brecht: Kurázsi mama, Mahagonny; Dosztojevszkij–Tovsztonogov: A félkegyelmű.

IGLÓDI ISTVÁN – Angelo (Sh.: Szeget szeggel)