# Oszvald Marika

(Bp., 1952. ápr. 12.– ): színésznő. 1974-ben végezte el a SzAk operett-musical szakát, de már 1971-ben a Szegedi Nemzeti Színháznál volt szerződésben. 1972 óta a Fővárosi Operettszínház tagja. Igazi tűzrőlpattant szubrett, kitűnően táncol, énekel. Sokat vendégszerepel külföldön. Jászai Mari-díjas (1984). F.Sz. Birike (Móricz Zs.: Nem élhetek muzsikaszó nélkül); Mi (Lehár F.: A mosoly országa); Juliette (Lehár F.: Luxemburg grófja); Stázi (Kálmán I.: A csárdáskirálynő); Violetta (Kálmán I.: A montmartre-i ibolya); Liza (Kálmán I.: Marica grófnő); Adél (ifj. J. Strauss: A denevér); Denise (Hervé: Nebáncsvirág); Fiametta (Suppé: Boccaccio); Iluska (Kacsoh P.: János vitéz); Hódel (Bock: Hegedűs a háztetőn); Marcsa (Szirmai A.: Mágnás Miska).

OSZVALD MARIKA – Iluska (Kacsoh P.: János vitéz)