# Láng Jenő, jászai

(?, 1868–Békéscsaba, 1905. febr. 21.): színész. 1888-ban vették fel a Színészegyesületbe. A Láng család fiatal generációjának egyik legtehetségesebb komédiása volt. Miklósy Gyula együttesénél kezdett; halála előtt az alföldi színikerületben játszott. F.Sz. Czene (Tóth E.: A falu rossza); Keszeg (Zeller: Madarász); Kemény Tóni (Herczeg F.: Gyurkovics lányok); Károly, hesseni fejedelem (Szigligeti E.: II. Rákóczi Ferenc fogsága).

M.A. 1888–89: Miklósy Gyula; 1889–90: Miskolczy L.; 1890–91: Láng Ödön; 1891–92: Saághy Zsigmond; 1892–93: Bokody Antalné; 1893–94: Halmay Imre; 1894–95: Füredy Károly; 1896–97: Dobó Sándor, 1897–1901: Bokody Antal; 1902: Kárpáthy György.