# Fellegi István

(Mágocs, 1907. jan. 11.–Bp,, 1984. ápr. 1.): színész, rendező. Rákosi Szidi színiiskolájában tanult, majd 1926-ban kezdte pályáját Faragó Ödön társ.-ában. 1930-tól Alapi Nándornál, később Tolnay Andornál játszott. 1945 után a Pesti Színház rend.-je. 1967-ig, nyugdíjazásáig a Belvárosi, az Ifjúsági, a Jókai és a Thália Színház tagja volt. Karakter- és epizódszerepeket alakított aprólékosan ábrázolva a figurákat. Színházi tárgyú cikkeket írt vidéki lapokba, a Népszavába és a Hídba. F.Sz. Bobrinyec (Babel: Alkony); Lőrincke (Örkény I.: Tóték); Török bácsi (Móricz Zs.: Légy jó mindhalálig). F.R. Gogol: A revizor.