# Vértes Károly; Vakulya

(Kiskunfélegyháza, 1892. nov. 15.–?): színész, színigazgató. 1911-ben Sziklai Kornél színig.-nál kezdte pályáját. Vezető vidéki társ.-ok buffókomikusa volt. 1939–1945 között színig.-ként is működött. Kisebb városokat – Esztergom, Kőszeg, Pápa, Érsekújvár, Mosonmagyaróvár, Salgótarján – keresett fel társ.-ával. 1947–48-ban ismét színig.-i engedélyt kapott. Békés, Törökszentmiklós, Sarkad, Gyoma, Battonya, Szarvas városokban játszott. F.Sz. Bazil (Lehár F.: Luxemburg grófja); Zsiga (Szigligeti E.: A cigány); Francia király (Kacsoh P.: János vitéz).