# Ferenczi Frigyes

(Pest-Buda, 1869. szept. 14.–Bp., 1935. júl. 21.): operarendező. Pápán, Bp.-en, majd a bécsi Burgtheater iskolájában tanult. 1892-től vidéki társ.-oknál operett-buffóként volt sikeres. Rend.-i pályájának első állomásai Debrecen és Szeged voltak. 1908-ban Wagner-, 1912-ben színészegyesületi ösztöndíjat kapott. Bp.-en először a Városi Színház rend.-je volt. 1917-ben került az Operaházhoz, ahol két kisebb megszakítással 1934-ig dolgozott. 1919–22-ben a Fővárosi Operettszínházban is rendezett. Nézeteit az együttesjáték, a beszédtechnika stb. fontosságáról Színház és rendezés (1910) című könyvében fejtette ki. Opera-, operett-, balettlibrettókat írt és fordított. Szakmai tudása, személyisége a pályatársak között rendkívül népszerűvé tette. F.R. Árgyírus királyfi (Brada R., 1924); Diótörő (Brada R., 1927); Manon Lescaut (Puccini).