# Uribe, Maria-Teresa

(Santiago de Chile, 1949. jún. 25.– ): énekes (szoprán). A Zak-n nyerte el diplomáját 1978-ban Kutrucz Éva osztályában. 1978-tól az Operaház magánénekese. 1983–86-ban a lipcsei opera állandó vendégművésze. Mozart-, Gershwin-, Puccini-, Verdi-operák avatott előadója. A dalirodalom klasszikusai mellett gyakran énekel spanyol és latin-amerikai dalokat is. F.Sz. Donna Anna (Mozart: Don Giovanni); Serena (Gershwin: Porgy és Bess); Pillangókisasszony (Puccini); Musette (Puccini: Bohémélet); Meg Page (Verdi: Falstaff); Aida (Verdi); Amelia (Verdi: Az álarcosbál).