# Faludi Gábor

(Tét, 1846. máj. 1.–Bp., 1932. máj. 4.): színházigazgató. Kereskedő volt. 1878-ban a fővárosban jegyirodát nyitott. 1896-ban Keglevich Istvánnal és Szécsi Ferenccel megnyitotta a Vígszínházat, melynek gazdasági ig.-ja, majd társai kiválása után ig.-ja volt. Kitűnő érzékkel vezette a színházat, valódi vállalkozó-menedzserré vált. 1903-ban megalapította a színház nyugdíjintézetét. Működése alatt a színház művészi és anyagi helyzete szilárd volt. 1911-től fia, Faludi Jenő vezette a művészeti ügyeket. 1917-ben átvette és anyagilag rendbe hozta a Városi Színházat is. 1921-ben eladta a Vígszínházat Ben Blumenthalnak és visszavonult. – Ir. Magyar B.: A Vígszínház története (1979).