# Jezerniczky Sándor

(Bp., 1958. jan. 9.– ): táncos. Az ÁBI-ben 1978-ban szerzett balettművész diplomát, majd egy évig Moszkvában tanult ösztöndíjasként. 1979 óta az Operaház tagja, 1984-től magántáncosa. Szép vonalú, tiszta technikájú klasszikus táncos, aki a 80-as évek második felétől nyugat-európai társ.-ok vendégszólistájaként – 1987–88-ban és 1990–91-ben Salzburgban, 1991–92-ben pedig Münchenben – is sikereket arat. Liszt Ferenc-díjas (1989). F.Sz. Herceg (Vojnonen: Diótörő); Főnix (Béjart: Tűzmadár); Vaclav (Zaharov: A bahcsiszeráji szökőkút); Mercutio (Seregi L.: Rómeó és Júlia).