# Ladányi Andrea

(Bp., 1961. ápr. 29.– ): táncosnő, koreográfus. Az ÁBI-ben 1980-ban kapott balettművész diplomát, s a Győri Baletthez szerződött, ahol 1986-ig magántáncos volt. Az egy. legszuggesztívebb balerinájaként számos főszerepet táncolt el, majd 1986-tól szabadúszó lett, s elsősorban Kanada különböző balettegy.-eiben lépett fel, Montrealban, Calgaryban, Torontóban. Kanadai és USA-beli tanulmányai révén táncnyelve, technikai tudása rendkívül kiszélesedett, mert miközben klasszikusbalett-órákat adott, folyamatosan képezte magát, így a modern tánc különböző technikáit is elsajátította. 1989-től Finnországban él. J. Uotinen meghívására előbb a helsinki Városi Színház szólistája, majd a helsinki Operaházhoz szerződött. Újabban koreográfiai munkát is folytat, dolgozik filmek mozgástervezőjeként (még az USA-ban), ill. Bp.-en színházi produkciókban. 1992-től a Vígszínház tagja. F.Sz. Vöröshajú nő (Markó I.: Don Juan árnyéka rajtunk); Arthemisz (Markó I.: Izzó planéták); A vágy (Markó I.: Bolero); Ember (Markó I.: Totem); Mária (Markó I.: Jézus, az ember fia); Edith Piaf (Uotinen: Piaf, Piaf); Balerina (Uotinen: Ballet Pathétique); Aijno (Uotinen: Kalevala); Auróra (Uotinen: Csipkerózsika); A romlás virága (szólóest). F. K. Bernstein: West Side Story (Vígszínház).

LADÁNYI ANDREA – A vágy (Ravel–Markó I.: Boleró)