# Rozsos István

(Nagyvárad, 1922. szept. 14.–Bp., 1963. febr. 17.): színész. 1945-ben Szegeden kezdte pályáját, de csakhamar Bp.-re került. 1945–46-ban a Belvárosi, 1946-ban a Magyar és a Madách, 1947-ben a Művész Színházban szerepelt. 1947–1950 között a Madách Színház tagja volt. 1949-ben a Magyar Színházban is fellépett. 1950-től 1953-ig az Ifjúsági, 1954-ben a Petőfi Színházban, 1955-től 1960-ig a Vidám Színpadon, 1960–1963 között a Jókai Színházban játszott. Fanyar humorával, különös egyéniségével jellemszerepeit emlékezetessé tette. Több filmszerepet alakított. 1959-ben és 1962-ben Jászai Mari-díjat kapott. F.Sz. Adolf (Szigligeti E.: Liliomfi); Weisz (Molnár F.–Török S.: A Pál utcai fiúk); Bertalan (Molnár F.–Kellér A.: A doktor úr); Gobbola (Brecht: Állítsátok meg Arturo Uit!); Porfir (Dosztojevszkij–Baty: Bűn és bűnhődés).