# Petrécs Anna

(Örsújfalu, 1946. febr. 11.– ): színésznő. 1964-től a komáromi Magyar Területi Színház tagja, de közben a kassai Thália Színházban is fellépett. Színészi tapasztalatait kisebb szerepek eljátszásával szerezte. Komédiás játékosság és szinte fiús csintalanság jellemzi, pl.: Misi (Móricz Zs.: Légy jó mindhalálig) szerepében. Fokozatosan egyre igényesebb feladatokat bíztak rá. Iszméné szerepe után (Brecht: Antigoné) repertoárja az érettebb és bonyolultabb figurák szerepeivel bővült. F.Sz. Madame Crisbay (Mikszáth K.: Szent Péter esernyője); Elektra (Gyurkó L.: Szerelmem, Elektra); Juli (Molnár F.: Liliom); Lizzi (Nash: Az esőcsináló).

PETRÉCS ANNA és BORÁROS IMRE (Nash: Az esőcsináló)