# Sallai Virág

(Kisszállás, 1944. dec. 2.– ): bábszínésznő. 1966-ban végezte el a Bábstúdiót, és az Állami Bábszínház tagja lett. 1992-től a Kolibri Színház művésze. Naiva- és karakterszerepeket egyaránt sikeresen alakít. F.Sz. Fánika (Bálint Á.: Az elvarázsolt egérkisasszony); Balog Gyuszi (Török S.: Csili Csala csodája); Piroska (Tóth E.: Piroska és a három kismalac); Pántlika, egérke (Gabbe–Tótfalusi I.: Hamupipőke); Szita (Szilágyi D.: Rámájana); Hüvelyk Matyi (Tóth E.); Ariel (Sh.: A vihar); Örzse (Kodály Z.: Háry János); Messzua (Kipling–Balogh G.: A dzsungel könyve).