# Hollós Ilona

(Bp., 1908. aug. 24.– ): színésznő. A SzAk-ra járt. 1925–26-ban a Belvárosi és a Renaissance, 1926–27-ben az Andrássy úti, 1927–1929 között a Magyar, 1929–30-ban a Belvárosi Színház tagja volt. 1930-ban az Új Színházban is fellépett. Ezután csak 1933-ban az Új Színpadhoz, 1935–36-ban a Kamara Színházhoz fűzte szerződés. A Színészkamarának nem volt tagja. További sorsát nem ismerjük. 1951-ben a Kamara Varietében találkozunk nevével, (esetleg névrokonáéval). Fiatal leányszerepeket játszott. F.Sz. Ophelia (Sh.: Hamlet); Soucy (Rolland: A szerelem és halál játéka); Germaine (Verneuil: Lamberthier úr).