# Apor Noémi; Várkonyi

(Bp., 1918. máj. 8.– ): színésznő. 1941-ben végzett az Országos Színészegyesület színészképző iskolájában. 1945–49-ben a Művész Színházban játszott. 1950–52-ben az Úttörő, 1952-től az Ifjúsági Színház tagja volt. 1954-ben a Nemzeti Színház tagja lett. 1974-től a Pannónia Szinkronstúdió, 1976-tól a Magyar Filmgyártó Vállalat színésznője. Jászai Mari-díjas (1975). F.Sz. Cassandra (Giraudoux: Trójában nem lesz háború); Magdalena (García Lorca: Bernarda Alba háza); Simone Eward (Weiss: Marat, Sade).