# Sugár Mihály

(Bp., 1903. jún. 10.–Bp., 1976. okt. 5.): színész. Pályáját 1928-ban a debreceni színháznál kezdte, majd 1936–1939 között különböző vidéki társ.-oknál táncoskomikusként lépett fel. 1945-től 1949-ig Szegeden, 1949–50-ben az Állami Bányász Színházban szerepelt, 1957-től nyugdíjazásáig a Vidám Színpad művésze volt. A táncoskomikus szerepkör mellett prózai szerepeket is játszott. F.Sz. Harpagon (Molière: A fösvény); Bobcsinszkij (Gogol: A revizor); , Miller (Schiller: Ármány és szerelem); Miska pincér (Kálmán I.: A csárdáskirálynő); Sir Basil (Lehár F.: Luxemburg grófja).