# Tréfás György

(Bp., 1931. okt. 6.– ): énekes (basszus). Zenei tanulmányait magánúton végezte. 1952–1957 között a Honvéd Művészegyüttes tagja, 1957 óta a debreceni Csokonai Színház magánénekese. Több külföldi turnén szerepelt nagy sikerrel. Oratóriuménekesként is elismert. Alakításait drámai erő és mély emberismeret jellemzi, mindig a tökéletes színpadi kidolgozottságra, teljes átélésre törekszik. Liszt Ferenc-díjas (1968), érdemes (1980) és kiváló művész (1990). F.Sz. Sarastro (Mozart: A varázsfuvola); Ozmin (Mozart: Szöktetés a szerájból); Leporello (Mozart: Don Giovanni); Zakariás (Verdi: Nabucco); II. Fülöp (Verdi: Don Carlos); Doszifej (Muszorgszkij: Hovanscsina).

TRÉFÁS GYÖRGY