# világosító

műszaki alkalmazott, aki a színielőadás során alkalmazott fényhatások eszközeit előkészíti, megfelelően beállítja. A színpadképben megjelenő világítótesteket is elhelyezi és kezeli. A világosító kezeli az ún. kísérőgépet (fejgép). A fővilágosító határozza meg az előadás során alkalmazandó hatásvilágítási módokat, és irányítja a világosítók tevékenységét. A fényszabályozó berendezés szerelése is világosítói feladat.