# spinto

(olasz): az olasz operai terminológia szerint a tenor hangfaj egyik típusa. Hangfekvése a lírai és a hőstenor között van. Nem olyan magas fekvésű, mint a lírai tenor, és nem igényel kiművelt mély regisztert, karakterét tekintve a hőstenorhoz áll közelebb. Főként Puccini és Verdi korai operáinak tenor szólamaira jellemző: Mantovai herceg (Verdi: Rigoletto), Des Grieux (Puccini: Manon Lescaut).