# Csillag Ilona

(Bp., 1912. júl. 12.– ): színház- és drámatörténész. A Pázmány Péter Tudományegyetemen szerzett tanári diplomát, majd 1936-ban az Országos Színészegyesület színiiskolájának rend.-i tanfolyamát is elvégezte. A m. dráma ügyét kívánta támogatni, amikor fiatal művészekkel megalapította a Magyar Játékszínt, hogy elfeledett drámai értékeket újítsanak fel. A SzAk tudományos munkatársa és tanára volt nyugdíjba vonulásáig. Drámatörténeti munkákat is publikált. F.M. A magyar dramaturgia haladó hagyományai (szerk.: Hegedűs G.-val, 1953); 100 éves a Színművészeti Főiskola (szerk., 1964); A magyar színjátszás és drámairodalom története I. rész Kezdettől a reformkorig (főiskolai jegyzet); Ódry Árpád (1982); Blaha Lujza naplója (1987).