# Jáni János

(?–Turócszentmárton, 1907. júl. 12.): színész, igazgató. 1861-ben lépett színpadra Szabó József–Philippovics István társ.-ában. Játszott szerelmes, hős, apa, intrikus szerepeket, de volt rend., ügyelő, sőt könyvtáros is. 1879-től titkári feladatokat is vállalt. Hűségesen kitartott egy-egy társ. mellett. Legtovább a Nagy Mihály-féle együttes tagja volt. 1880-ban ebből az együttesből alakította ki első saját társ.-át. 1887-ben Nagy Mihály lányának, Nagy Paulának adta tovább a vezetést, majd 1892–96 között újból élére állt az együttesnek. Sikeresen játszottak a Felvidéken és a Dunántúlon, de megismerkedhettek társ.-ával a dél-erdélyi városok is. 1896-tól ismét színész lett; leszerződött Hevessy Józsefhez. 1904-ben vonult nyugállományba. F.Sz. Keszeg Mihály (Lukácsi S.: A vereshajú); Müller Lajos (Kövessy A.: A vigécek); Wurm (Schiller: Ármány és szerelem); Csendes Vince (ifj. Bokor J.: Gyerekasszony).

M.A. 1861–62: Szabó József, Philippovics István; 1879: Nagy Mihály; 1879–80: özv. Nagy Mihályné; 1888–91: Nagy Paula; 1896–1901: Hevessy József; 1901–04: Zoltán Gyula. Igazgatóként: 1882–83: Újpest, Selmec; 1883: Szirák, Resica, Németbogsa; 1883–84: Nagymihály; 1884: Gálszécs, Varanno, Homonna, Pancsova, Versec, Fehértemplom, Ókanizsa, Dés; 1884–85: Lugos; 1885: Déva, Gyulafehérvár, Brassó, Marosvásárhely, Erzsébetváros, Dicsőszentmárton, Marosludas; 1885–86: Kecskemét; 1886: Félegyháza, Abony, Kisújszállás; 1892: Zsolna, Zólyom, Turócszentmárton, Aranyosmarót, Verebély, Léva; 1892–93: Szered; 1893: Késmárk, Szepesbéla, Kisszeben; 1893–94: Bártfa; 1894: Barcstelep, Villány; 1894–95: Muraszombathely; 1895–96: Jászberény.