# Semsei Jenő

(Nyíregyháza, 1919. ápr. 2.– ): dramaturg. Egyetemi tanulmányai után 1948–49-ben a Városi Színház művészeti titkára volt. 1949-től 1962-ig a Fővárosi Operettszínház dramaturgja. 1962–1984 között a televízió munkatársa, 1984–1989 között ismét az Operettszínház tagja. Több operett és zenés vj. társszerzője, pl. Szelistyei asszonyok (zene: Sárközi I., 1951); Kard és szerelem (zene: Kerekes J., 1957); Érdekházasság (zene: Nádassi L., 1959); Békebeli háború (zene: Gyulai Gaál F., 1967); ...és állt a bál (1967); Elfelejtett keringő (zene: Liszt F., Bródy T., 1972).