# Körmendy János

(Tata, 1863–Bp., 1937): színész. 1882-ben lépett színpadra Bogyó Alajosnál. 1884-ben Krecsányi Ignác debreceni társ.-a után 1885-ben Mészáros Kálmán és 1886-ban Ditrói Mór szerződtette. 1895-ben Pozsonyba került. 1899–1902 között a szegedi színház, 1903-tól a Király és a Magyar Színház, 1924-től 1929-ig csak a Magyar Színház tagja volt. 1926-ban az Operaház hívta meg. 1929 után nem volt szerződésben, de 1931-ben fellépett a Fővárosi Operett, 1932-ben a Víg- és 1933-ban a Magyar Színházban. Kiváló jellemszínész, markáns egyéniség volt. Filmezett is. F.Sz. Petur bán (Katona J.: Bánk bán); Gonosz Pista (Tóth E.: A falu rossza); Peták (Csepreghy F.: A piros bugyelláris); Háry János (Kodály Z.).