# Újváry Ignác

(Pest, 1860. szept. 20.–Kisoroszi, 1927. júl. 4.): festő, díszlettervező. A festőakadémia elvégzése után előbb nagyobb kompozíciókat, majd tájképeket festett. 1910–1912 között az Operaházban díszlettervezőként is dolgozott, és tervezett a Nemzeti Színházban is. Festőibb hatású, látványos háttereket adott az addigi aprólékosan részletező díszletképekkel szemben. Ő tervezte Hevesi Sándor Hamlet-rendezéséhez a rekonstruált Shakespeare-színpadot (1911). – F.T. R. Strauss: A Rózsalovag; Delibes: Coppélia; Humperdinck: Királyfi és királylány; Puccini: A Nyugat lánya; Zichy G.: Rodostó.