# Hankiss Ilona

(Debrecen, 1935. nov. 6.– ): énekesnő (szoprán). Énektanulmányait a Zak-n Sallay Józsa és Hoór-Tempis Erzsébet irányításával végezte. 1956-ban debütált a debreceni Csokonai Színházban Oscarként (Verdi: Az álarcosbál). 1965-től az Operaház magánénekese. Repertoárjához elsősorban lírai és koloratúrszubrett szerepek tartoznak. Európa számos országában vendégszerepelt. Liszt Ferenc-díjas (1963). F.Sz. Norina (Donizetti: Don Pasquale); Pamina (Mozart: A varázsfuvola); Blonde (Mozart: Szöktetés a szerájból).