# Bercsényi Tibor

(Jászberény, 1901. jan. 1.–Bp., 1975. máj. 5.): díszlettervező. A bp.-i Iparművészeti Főiskola elvégzése után az Operaházhoz került, Kéméndy Jenő tanítványaként. 1930-tól a kassai Magyar Színházban, a Pozsonyi Szlovák Nemzeti színházban, Prágában, továbbá a bécsi Volksoperben és a Raimund Theaterben felváltva dolgozott. 1939-ben visszatért Bp.-re, és több fővárosi színháznak tervezett, 1945 után részt vett a színházak újjáépítésében. Dolgozott a Belvárosi, a Madách, a Magyar, az Ifjúsági, a József Attila, a Fővárosi Operettszínház, a debreceni Csokonai, és a kecskeméti Katona József Színház számára. Színpadképei modernebb szcenikai törekvésekről tanúskodnak. F.T. Scribe: Egy pohár víz; Offenbach: Szép Heléna; K. Čapek: Fiaim; Gáli J.: Szabadsághegy.