# Tábori Imre; Tober

(Rév-Komárom, 1884. dec. 9.–?): színész, ügyelő. A Vígszínház színiiskoláját végezte el. 1903–1905 között Miskolcon kezdte pályáját. 1905–06-ban Kunhegyi Miklós, 1906–07-ben Krémer Sándor együttesében, 1907–08-ban az Intim Színházban, 1908–09-ben Mariházy Miklós, 1910–11-ben Fehér Vilmos társulatában, 1911–1913 között Győrött, 1913–14-ben Zomborban játszott. Harcolt az I. világháborúban. 1921-ben a Délutáni Kabaréban is fellépett. 1921-től 1944-ig a Nemzeti Színház színésze és ügyelője volt. Epizódszerepeket alakított.