# Vajda Tibor

(Feketics, 1944. okt. 27.– ): rendező. Gyermekszínészként kezdte pályáját az Újvidéki Rádióban, majd rendezőszakra iratkozott, a belgrádi Drámai Művészetek Karán Vjeko Afrić osztályában tanult. 1978-ban szerezte meg a diplomáját, és ismét az Újvidéki Rádió tagja lett. Szabadkán és Újvidéken rendezett. Főleg kortárs szerzők műveit állította színpadra. F.R. Örkény I.: Macskajáték; Shaffer: Black Comedy; Kopit: Jaj, apu, szegény apu...; Albee: Nem félünk a farkastól; Shaffer: Equus; Williams: Macska a forró bádogtetőn; Achard: A világ legszebb szerelme.