# Ledofszky Gizella

(Székesfehérvár, 1877. máj. 5.–Balassagyarmat, 1959 után): színésznő. 1894-ben Rákosi Szidi színiiskolájában szerzett diplomát. 1895–96-ban Krecsányi Ignác szerződtette, ahonnan 1897–98-ban a pozsonyi–temesvári társ.-hoz került, majd 1898-ban vendégként fellépett a Népszínházban. 1898–1901 között a Magyar Színház tagja volt. 1902-ben a Népszínházhoz szerződött. 1909 őszétől már a Király Színházban játszott. 1911–12-ben az Operaház primadonnája lett. 1915 nyarán a Budai Színkörben, 1919-ben a Fővárosi Nyári Színházban működött. Szubrettszerepeket játszott. Ezüstös hangja és temperamentumos játéka egyaránt érvényesült a francia könnyedség és a drámaiság tolmácsolásakor. Márkus József az ő számára írta a Liliputi hercegnő szövegét. F.Sz. Abigail (Goldfaden: Sulamith); Hetty (Pásztor Á.: Niobe); Pszt (Sziklai K.: Koldus és királyfi); Beatrix (Lecocq: Nap és Hold).