# Kőmíves Sándor, ifj.

(Bp., 1940. dec. 23.– ): színész. A SzAk elvégzése után 1962-ben kezdte a pályát a győri Kisfaludy Színházban, 1964-ben a Szegedi Nemzeti, 1966-ban a Pécsi Nemzeti, 1981–84-ben a szolnoki Szigligeti Színházban játszott. 1985-től a veszprémi Petőfi Színház tagja. Karakterszerepeket alakít. Ifjúsági előadások rendezője is. Jászai Mari-díjas (1989). F.Sz. Mester (Örkény I.: Forgatókönyv); Gomböntő (Ibsen: Peer Gynt); Doktor, az intézet igazgatója (Jančar: A nagy briliáns valcer).