# Csigó Lajos

(?, 1806–?, 1833): színész, karmester. Uradalmi tiszt fiaként 17 évesen lett színész. Noha hősszerelmes szerepköri ambíciók fűtötték, kedélyes és bumfordi fiatalokat játszott. Tenorhangja és zenei képzettsége zenei mindenessé tették. 1827-től a Dunántúli Színjátszó Társaság tagja volt, annak zenei vezetőjeként halt meg. F.M. Az aranyhajú Tündér Ilona (Balog István szövege); Zsigmond király álma (Komlóssy F. szövege). – Ir. Balogh I.: Egy agg magyar színész életéből (Makó, 1927).