# Kormos Ferenc

(Bp., 1890. dec. 3.–?): színész. 1909-ben elvégezte az Országos Színészegyesület színiiskoláját. 1908–09-ben a bp.-i Bonbonnière tagja lett, azután vidékre ment. 1909–1911 között Szabadkán, 1911–12-ben Sopronban, 1913–1915 között Debrecenben, majd 1920–21-ben Szombathelyen játszott. 1926–30 között Pécsett szerepelt. 1930–1935 között ismét Debrecenben volt szerződése. 1935–36-ban Erdélyi Mihály bp.-i színházaiban, 1936–37-ben Halassy Iván társ.-ával lépett fel. Egy időre eltűnt a szemünk elől, majd 1940–1942 között Beleznai Unger István stagione társ.-ánál találjuk, ahol rendezett is. 1941-től 1943-ig Debrecenben, 1944–45-ben Kecskeméten játszott. Legközelebb 1948-ban a debreceni, 1949–1951 között a Dunántúli Népszínház, 1951–1956 között a győri Kisfaludy Színház tagja volt. Ezután nincs adat róla. Mint táncoskomikus, később operettbuffo aratott sikereket a vidéki színpadokon. F.Sz. Zsupán Kálmán (ifj. J. Strauss: A cigánybáró); Tuzok (Szirmai A.: Mézeskalács). F.R.: Huszka J.: Bob herceg; Planquette: A corneville-i harangok.