# Besztercei Pál

(Bp., 1924. jan. 21.– ): színész. A SzAk elvégzése után, 1946-től egy vidéki vándortárs.-ban játszott. 1949-ben a Miskolci Nemzeti Színház szerződtette. 1954-től a Fővárosi Operett, 1957-től a Jókai, ill. a Petőfi, 1960-tól a Thália, 1966-tól a Szegedi Nemzeti Színház, 1968-tól 1984-ig, nyugdíjba vonulásáig a Honvéd Művészegyüttes tagja volt. Vígjátékokban, operettekben karakterszerepeket játszott. Jászai Mari-díjas (1955). F.Sz. Kormos László (Sós Gy.: Pettyes); Mátyás király (Sárközi I.: A szelistyei asszonyok); Dr. Peredy Jenő (Bíró L.: Sárga liliom).