# Vitéz Tibor; Welser

(Kolozsvár, 1902. aug. 13.–Bp., 1972. ápr. 29.): énekes (basszbariton) és rendező. 1927-ben debütált a Városi Színházban, majd 1932-ben A rózsalovag (R. Strauss) Jegyzőjeként mutatkozott be az Operaházban. 1933–1943 között az Operaház magánénekese, 1941–44-ben a Kolozsvári Nemzeti Színház főrend.-je, 1957–59-ben az egri Gárdonyi Géza Színház rend.-je volt. Jelentős kutatásokat végzett a két világháború közötti erdélyi m. színjátszás adatfeltárásának érdekében. Közel 100 szerepet énekelt, karakterbasszus szerepkörben. F.Sz. Hagen (Wagner: Istenek alkonya); Ping (Puccini: Turandot); Leporello (Mozart: Don Giovanni); Daland (Wagner: A bolygó hollandi).