# Bálint Márta

(Marosvásárhely, 1946. dec. 2.– ): színésznő. A marosvásárhelyi Szentgyörgyi István Színművészeti Intézetben végzett 1968-ban. A szatmárnémeti társ.-ban kezdte a pályáját, majd három év múlva átszerződött Marosvásárhelyre. 1988-ban családjával együtt áttelepült Mo.-ra. Egy ideig a Nemzeti Színházban játszott, de hamarosan búcsút mondott a színpadnak. Behízelgő modorú lányokat, fiatalasszonyokat alakított változatosan és hitelesen. F.Sz. Magdó és Régina (Tamási Á.: Énekes madár); Éva (Szakonyi K.: Életem, Zsóka); Estella (Krúdy Gy.: A vörös postakocsi); Reagan (Sh.: Lear király).