# László Gerő

(Gyulafehérvár, 1928. jan. 3.– ): színész. Désen érettségizett, a kolozsvári Magyar Művészeti Intézetben 1950-ben szerzett diplomát. A kolozsvári Állami Magyar Színház tagja 1948. ápr. 1-jétől. 1952–1954 között a főiskolán is tanított. Előnyös megjelenése, szép orgánuma, kitűnő beszédtechnikája predesztinálta a hősi, a lírai szerepekre, azonban karakterszerepeket is sikeresen alakít. F.Sz. Kreón (Szophoklész: Antigoné); Szakhmáry Zoltán (Móricz Zs.: Úri muri); Taláros úr (Kohout: Ilyen nagy szerelem); Stanley (Williams: A vágy villamosa); Ádám (Madách I.: Az ember tragédiája); Valentinianus (Illyés Gy.: A kegyenc); Luther (Sütő A.: Egy lócsiszár virágvasárnapja); Polonius (Sh.: Hamlet).

LÁSZLÓ GERŐ (Pirandello: IV. Henrik)