# Németh Emília

(Szatmárnémeti, 1831–Bp., 1917. ápr. 2.): színésznő. A vidék egyik legjobb komikája volt. 1849-ben házasodott össze Várady Ferenccel, s ebben az esztendőben lépett először színpadra Debrecenben; ettől kezdve férje haláláig együtt járták a vidéki városokat, majd egyszerre vonultak nyugdíjba (1886-ban). 25 évvel élte túl férjét, kinek segítőtársa volt az igazgatóságban is. Gyermekeik: Emma, Róza (Heltai Nándorné), Ibolyka (Orbán Árpádné) színészek voltak.