# Veszprémi Petőfi Színház

a színházépületet 1961-ben átépítették, és ekkor önálló társulatot kapott a város. Veszprém Megyei Petőfi színház néven kezdte meg működését Szilágyi Albert igazgatása alatt, 1963-ban vette fel jelenlegi nevét. Első bemutatója Jókai Mór–Földes Mihály: A kőszívű ember fiai c. darabja volt. 1966-tól 1980-ig Pétervári István volt az ig., Hegyeshalmi László 1981-től 1990-ig. 1991 óta Vándorfi László vezeti a társ.-ot. 1971-től két évadon át Latinovits Zoltán is tagja volt a színháznak. 1984–1988 között az épületet felújították, kialakítottak egy új játszási helyet, amely 1991-től vette fel a Latinovits Zoltán Játékszín elnevezést. Számos új magyar ősbemutatót tartottak a színházban, pl: Csurka I.: Majális; Gáspár M.: Ha elmondod letagadom; Gyárfás M.: Az állam én vagyok; Illyés Gy.: Különc, Malom a Séden; Németh L.: Apáczai, Győzelem, Nagy család I., II.; Sarkadi I.: Ház a város mellett, Kőmíves Kelemen; Schwajda Gy.: Bohóc.

A VESZPRÉMI PETŐFI SZÍNHÁZ