# Művész Színpad

(1922–1925): a Magyar Vasút és Hajózási Klub színháztermében (Csengery u. 68.), Láng József és Révész Ferenc bérletében, 1922. okt. 25-én megnyílt színházi vállalkozás, mely a magyar kabaré irodalmi vonulatának kívánt új otthonul szolgálni. Hervay Frigyes volt a dramaturg, Szemere Gyula a főrend., Hetényi-Heidelberg Albert pedig a zenei vezető. Az ünnepi megnyitó előadáshoz Ódry Árpádot és Sziklay Józsefet sikerült megnyerniük. A társ. tagjai közé tartozott többek között Siró Anna, Mihályi Vilma, Békássy Jessy, Berky Lili, Gózon Gyula, Heltai Andor, Békeffi László, de vendégként fellépett itt Hegedüs Gyula és Rózsahegyi Kálmán is. Utolsó bem.-juk 1923. márc. 11-én volt. 1925. nov. 3-tól Somlár Zsigmond kísérletezett a kabaré mellett egész estét betöltő darabok (Urai D.: A méltóságos papa, Kaiser: Reggeltől éjfélig) bemutatásával. Az új vezetőséget Somláron kívül Lóránd Manó, Thury Elemér, Várnay Jenő, Békessy Antal és Andai Ernő alkotta. A tagok közt szerepelt Toronyi L. Imre, Faragó Sári, Haraszti Mici és Szentiványi Kálmán. Az utolsó bem.-t 1925. nov. 27-én tartották. A vállalkozás még abban az évben megbukott.