# Fóriss István

(Felsőnána, 1863–Arad, 1895. dec. 22.): színész, színigazgató. 1886-ban fejezte be a SzAk-t, és Saághy Zsigmond társ.-ához szerződött. Életében sokat kellett nélkülöznie, de ő mégis örömmel vett részt mindenben, ami a színészettel volt kapcsolatban. Játékát víg kedélye hatotta át. F.Sz. Paul Lavardens (Halévy–Crémieux–Decourcelle: Constantin abbé); Bálint (Raimund: Tékozló).

M.A. 1887–88: Nagy Vince; 1888–89: Csóka Sándor; 1889: Szabó Gábor; 1890–91: Szabadka; 1891–94: Kolozsvár; 1894–95: Arad.