# Beődy Balogh Gábor

(Ihászi, 1841. febr. 10.–Bp., 1905. jan. 24.): színész, rendező, színiigazgató. 1856 máj.-ában lépett a színipályára Szőllősy Mihály és Szuper Károly társ.-ban, majd Győrbe, Pozsonyba került. Rövid ideig tagja volt Molnár György budai Népszínházának. 1867-től hat évig Latabár Endre kassai társ.-ánál, 1873-tól 1883-ig Győrben, Kassán részben művezetői minőségben működött. 1886–1889 között ismét Kassán volt. Közben rövidebb időre maga is vezetett kisebb társ.-ot. 1867-től kezdve rend.-i feladatokat is kapott. 1890-től a Nemzeti Színház várszínházi felügyelői munkakörét töltötte be. Hősszerelmes és jellemszerepeket alakított. F.Sz. Gibbon (Görner: Angolosan); Petúr (Katona J.: Bánk bán); Kean (id. Dumas); Sugár Mihály (Szigeti J.: A vén bakancsos és fia, a huszár).

M.A. 1857–58: Győr; 1860–63: Pozsony, Szeged, Budai Népszínház; 1863: Pécs; 1865–66: Székesfehérvár, Sopron, Pécs; 1870: Arad; 1876: Debrecen; 1883–85: Szeged, Nagyvárad; 1885: Várszínház, Tóth Béla; 1886–89: Jakab Lajos, Tiszay Imre; 1889–91: Makó Lajos; 1892: Városligeti Színkör.