# Nádas Tibor

(Bp., 1918. dec. 7.– ): énekes (basszbariton). A Zak-n Molnár Imre tanítványa, 1945–1949 között a Szegedi Nemzeti Színház magánénekese volt. 1946-ban Zunigaként (Bizet: Carmen) debütált Szegeden. Egy évadon át, 1949–50-ben a Fővárosi Operettszínházban lépett fel. 1950–1982 között az Operaház tagja, elsősorban a basszus-buffo szerepkör tartozott repertoárjához. Legemlékezetesebb alakításait Mozart-szerepekben nyújtotta. Szerepelt televíziós operafelvételeken (Dallapiccola: Éjszakai repülés). Néhány drámai szerepet is énekelt. F.Sz. Leporello (Mozart: Don Giovanni); Don Alfonso (Mozart: Così fan tutte); Czillei (Erkel F.: Hunyadi László).