# Kalmár Éva

(Bp., 1944. szept. 13.– ): bábszínésznő, rendezőasszisztens. 1965-ben végzett a Bábstúdióban, és az Állami Bábszínházhoz szerződött. Először színésznő, később rendezőasszisztens is a bábszínház felnőtt zenés produkcióiban. Színházi munkája mellett beteg emberek bábterápiás csoportjának vezetője. F.Sz. Elza (Svarc–Kardos G. Gy.: A sárkány); Pepi kacsa (Gernet–Kardos G. Gy.: Az engedetlen kiskacsa); A nő (Itallie: Motel); Vasorrú bába (Bálint A.: Az elvarázsolt egérkisasszony).