# Glötzer József; Glöttzer

(?–?): karigazgató. 1830–37-ben a pesti német színház, 1838–54 között a Nemzeti Színház kórusának betanítója és vezetője. 1838 júl.-ától szept.-éig hírlapi vita zajlott az operaháború keretében a Honművész, az Athenaeum és a Társalkodó hasábjain A vesztaszűz c. opera (Spontini) egyik, általa színpadra állított jelenetéről. A m. rendezéstörténet első szerzői vitája volt.