# Huszár Vilmos

(Bp., 1884. jan. 5.–Hierden, 1960. szept. 8.): festő, színházi tervező. Hollandiában a „de Stijl” csoport tagja volt, a 20-as évektől dadaista előadásokat, bábjátékokat készített. Illeszkedve a konstruktivizmus színházi törekvéseihez, mechanikus színpadi előadások szükségességét hirdette, amelyekben geometrikus kompozíciókban gépszerű marionettek mozognak. – Ir. Passuth K.: Magyar művészek az európai avantgárdban (1974).