# Csorba Ilona

(?, 1938. aug. 16.– ): színésznő. Pályáját 1964-ben kezdte az egri Gárdonyi Géza Színházban, majd 1966–67-ben a Miskolci Nemzeti Színházban szerepelt. Két évadot a kaposvári Csiky Gergely, 1970-től ismét a Miskolci Nemzeti Színházban játszott. 1981-ben a nyíregyházi Móricz Zsigmond Színház alapítótagja volt, ma is ott dolgozik. Pályája kezdetén elsősorban primadonna szerepeket alakított, ma zenés epizód- és karakterszerepeket játszik. F.Sz. Fatime (Fall: Sztambul rózsája); Izabella (Suppé: Boccaccio); Rosalinda (ifj. J. Strauss: A denevér); Heléna, Juno (Offenbach: Szép Heléna); Mrs. Soames (Wilder: A mi kis városunk); Ignácné (Szép E.: Patika).