# Hevesi Sándor; Hoffmann

(Nagykanizsa, 1873. máj. 3.–Bp., 1939. szept. 8.): rendező, színházigazgató, kritikus, író, műfordító. Bp.-i bölcsészeti és jogi tanulmányai után színikritikákat és színházelméleti cikkeket írt a fővárosi lapokba és folyóiratokba. 1892–1906 között a Magyar Szemle belső munkatársa volt. 1901-ben Beöthy László rend.-nek szerződtette a Nemzeti Színházhoz. 1904–1908 között részt vett a Thália Társaság művészeti irányításában. 1907-től 1908-ig a Népszínház–Vígopera főrend.-je volt. Ezután ismét a Nemzeti Színházban dolgozott. 1912-ben az Operaház főrend.-je lett, majd 1914-ben visszaszerződött a Nemzetibe, amelynek 1922-től 1932-ig ig.-ja volt. 1933-tól haláláig a Magyar Színházban rendezett. 1927–1932 között a SzAk-n színpadi rendezést tanított. 1919–30-ban az első rend.-i tanfolyamot vezette. Több drámát írt és regényt dramatizált. Műfordítói tevékenységének jelentős része volt Shaw műveinek mo.-i népszerűsítése. Tanulmányai és könyvei a színésznevelés, a dramaturgia, a dráma- és színháztörténet, a színházelmélet, a színház gazdasági és szervezeti kérdéseit tárgyalták. A Nemzeti Színház ig.-i székében igazi reformot hajtott végre a műsor, a társ., a színjáték összes alkotóelemének gyökeres megváltoztatásával. Rendezéseit gondos tanulmányok előzték meg. A próbákon részletező szövegelemzést végzett, a színészektől az instrukciók legpontosabb végrehajtását követelte meg. A lélektani realizmusra törekedett. Színpadi elgondolásainak középpontjában az író és a színész állt. F.R. Madách I.: Az ember tragédiája; Sh.: Antonius és Cleopátra; Sh.: Hamlet; Mozart: A varázsfuvola; Katona J.: Bánk bán; Klabund: A krétakör; Móricz Zs.: Nem élhetek muzsikaszó nélkül; Szép E.: Azra; Lavery: Az úr katonái; Heltai J.: A néma levente; Sh.: III. Richárd. Drámái: Apja fia (1912); A madonna rózsája (1915); A hadifogoly (1917); Görögtűz (1918); Császár és komédiás (1919); 1514 (1923); Elzevir (1925); Az amazon (1928). Könyvei: Dráma és színpad (1896); Az igazi Shakespeare és egyéb kérdések (1919); Színház (1937); A drámaírás iskolája (1961); Amit Shakespeare álmodott (1964); Az előadás, színjátszás, rendezés művészete (1965). – Ir. László A.: H. S. (1973); Kun, E.: Die Theaterarbeit von S. H. (1978).

HEVESI SÁNDOR