# Vígszínház színésziskolája

(1897–1903): röviddel a Vígszínház megnyitása után a társ.-ot szervező Ditrói Mór elindította a színház saját iskoláját. Szükségességét az indokolta, hogy a SzAk gyakorlatilag csupán a Nemzeti Színház társ.-a számára nevelte az utánpótlást – művészi értelemben is. A Vígszínház sajátos játékstílusának kialakításában jelentős szerepe volt az önálló tanintézetnek. Ebből az iskolából alakult 1903-ban az Országos Színészegyesület Színészképző Iskolája, a korszak talán legrangosabb nem állami művészképzője.